Zgjedhjet presidenciale në Serbi dhe statusi i Kosovës
Analistët thonë se rezultati është i lidhur me pjesëmarrjen në zgjedhje: sa më e madhe pjesëmarrja aq më më të mira shanset për fitoren
Ndërsa Serbia përgatitet të mbajë zgjedhjet më 20 janar, statusi i ardhshëm i Kosovës vazhdon të jetë një çështje, që ndan votuesit. Mendimi i këtij votuesi pasqyron një ndjenjë të përgjithshme në këtë sezon zgjedhjesh në Serbi, i cili thotë se fituesi i zgjedhjeve duhet të arrijë rezultate më të mira se sa presidenti aktual. Në këto zgjedhje konkurojnë udhëheqësi i Partisë Radikale Serbe ultra-nacionalisti, Tomisllav Nikoliç, dhe presidenti Boris Tadiç, i Partisë Demokratike pro-perëndimore. Zoti Tadiç, i cili mbështet marrëdhënie më të afërta me Bashkimin Evropian, pavarësisht nga statusi i ardhshëm i Kosovës, thotë se Serbia duhet të nënshkruajë marrëveshjen e asocim stabilizimit me BE-në në fund të këtij muaji. Ndërkohë, njoftohet se zoti Nikoliç ka thënë kohët e fundit se, në qoftë se Kosova shpall pavarësinë, Serbia duhet ta izolojë Kosovën. Qeveria e Serbisë ka miratuar një plan veprimesh për ta zbatuar, në qoftë se Kosova shpall pavarësinë. Ministri serb për Kosovën, Slobodan Samarxhiç, e përshkroi planin si tepër sekret dhe nuk pranoi të jepte ndonjë hollësi. Në një deklaratë të qeverisë thuhet se qëllimi i planit është mbrojtja e sovanitetit dhe tërësisë territoriale të vendit, si dhe rendi kushtetues. Çështja e Kosovës është një prej shqetësimeve më të mëdha të votuesve serbë. thotë ky votues. Por jo të gjithë presin ndryshime. thotë një votues tjetër, Shtetet e Bashkuara dhe shumica e vendeve anëtare të Bashkimit Evropian kanë mbështetur pavarësinë e Kosovës, por Serbia, e mbështetur nga Rusia, e kundërshton me këmbëngulje një gjë të tillë pasi e konsideron Kosovën si djepin e qytetërimit të saj. Analisti Srdjan Bogosavljeviç i Institutit Strategjik për Marketimin dhe Kërkimet e Medias, thotë se rezultati përfundimtar do të varet nga pjesëmarrja në votime e elektoratit prej 6 presje 6 milion zgjedhësish të regjistruar. Të enjten e kaluar, komisioni i zgjedhjeve i Serbisë vendosi të mos lejojë vëzhgues nga Shtetet e Bashkuara dhe Britania që të mbikqyrin zgjedhjet. Njëri prej anëtarëve të komisionit, i cili e mori këtë vendim të enjten, tha se vëzhguesit nga këto dy vende nuk ishin të mirëpritur për shkak se mbështesin përpjekjet e Kosovës për pavarësi nga Serbia. Ndërkohë, Bashkimi Evropian po debaton për dërgimin e një misioni policor prej 1 mijë e 800 trupash në Kosovë. Beogradi është i shqetësuar se një dislokim i tillë nga BE-ja do të ishte një prelud i pavarësisë së Kosovës. Kryeministri i Serbisë, Vojisllav Koshtunica ka thënë se një hap i tillë nga Bashkimi Evropian do të ishte i paligjshëm dhe do të përbënte shkelje të integritetit teritorial të Serbisë. (ze)